Donald Trump: "E cel mai avansat demers de distribuție al unui vaccin din istoria americană".
Administrația Trump a publicat strategia pentru vaccinare împotriva COVID-19. Cadrele medicale și oamenii vulnerabili vor fi primii vaccinați. Donald Trump: "Masca nu este atât de importantă ca vaccinul".
Administrația Trump a publicat deja strategia oficială pentru distribuția vaccinului împotriva COVID-19.Potrivit documentului, imunizarea va începe de la cadrele medicale, angajații esențiali și oameni care pot face forme grave ale bolii.Dar guvernul de la Washington vrea ca, în final, să asigure vaccin pentru toți cei care vor să facă injecția.Donald Trump, președinte SUA: "Mobilizăm complet puterea uriașă a industriei americane, dar și a forțelor noastre armate. Este cel mai mare, cel mai rapid și cel mai avansat demers de distribuție al unui vaccin din istoria americană, de departe"Din ce putem vedea, terenul este pregătit iar autoritățile mai așteaptă doar aprobarea finală a serului salvator. Compania Pfizer a transmis că vaccinul la care lucrează nu a dus la reacții adverse severe până acum. A fost testat pe 12 mii de oameni.Donald Trump, președinte SUA: "Vom avea un vaccin în cel mult câteva luni. Masca nu este atât de importantă ca vaccinul. Sper ca vaccinul să fie mult mai benefic decât măștile".